CELEX: 51997PC0248
Language: el
Date: 1997-05-30
Title: Πρόταση οδηγίας του Συμβουλίου σχετικά με τα έγγραφα κυκλοφορίας μηχανοκίνητων οχημάτων και των υπ' αυτών ρυμουλκουμένων

Avis juridique important

|

51997PC0248

Πρόταση οδηγίας του Συμβουλίου σχετικά με τα έγγραφα κυκλοφορίας μηχανοκίνητων οχημάτων και των υπ' αυτών ρυμουλκουμένων  /* COM/97/0248 τελικό - SYN 97/0150 */  

Επίσημη Εφημερίδα αριθ. C 202 της 02/07/1997 σ. 0013

Πρόταση οδηγίας του Συμβουλίου σχετικά με τα έγγραφα κυκλοφορίας μηχανοκίνητων οχημάτων και των υπ' αυτών ρυμουλκουμένων (97/C 202/10) (Κείμενο που παρουσιάζει ενδιαφέρον για τον ΕΟΧ) COM(97) 248 τελικό - 97/0150(SYN)(Υποβλήθηκε από την Επιτροπή στις 30 Μαΐου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1 στοιχείο δ),την πρόταση της Επιτροπής,Αποφασίζοντας, σύμφωνα με τη διαδικασία του άρθρου 189Γ της συνθήκης σε συνεργασία με το Ευρωπαϊκό Κοινοβούλιο,Έχοντας υπόψη τη γνώμη της Οικονομικής και Κοινωνικής Επιτροπής,Εκτιμώντας:ότι η Κοινότητα έχει θεσπίσει αριθμό μέτρων που αποβλέπουν σε υλοποίηση μιας εσωτερικής αγοράς, η οποία θα αποτελεί έναν χώρο χωρίς σύνορα όπου θα είναι εξασφαλισμένη η ελεύθερη κυκλοφορία εμπορευμάτων, προσώπων, υπηρεσιών και κεφαλαίων σύμφωνα με τις διατάξεις της συνθήκης 7ότι όλα τα κράτη μέλη, για να επιτρέψουν την κυκλοφορία οχήματος ταξινομημένου σε άλλο κράτος μέλος, απαιτούν να φέρει ο οδηγός του οχήματος την αντίστοιχη άδεια κυκλοφορίας 7ότι η εναρμόνιση της εμφάνισης και του περιεχομένου της άδειας κυκλοφορίας θα διευκολύνει την κατανόηση του εγγράφου αυτού, και θα συμβάλει ως εκ τούτου στην ελεύθερη κυκλοφορία οχημάτων ταξινομημένων σε ένα κράτος μέλος στην επικράτεια άλλων κρατών μελών 7ότι στην άδεια κυκλοφορίας πρέπει να εμφαίνεται ότι ο κάτοχος άδειας ικανότητας οδήγησης που έχει εκδοθεί σε εφαρμογή της οδηγίας 91/439/ΕΟΚ (1) σχετικά με την άδεια οδήγησης, οδηγεί αποκλειστικώς οχήματα των κατηγοριών για τις οποίες ισχύει η άδεια οδήγησης και συμβάλλει έτσι σε βελτίωση της οδικής ασφάλειας 7ότι όλα τα κράτη μέλη, για να ταξινομήσουν ένα όχημα που ήταν προηγουμένως ταξινομημένο σε άλλο κράτος μέλος, απαιτούν τα έγγραφα που πιστοποιούν την ταξινόμηση και την τεχνική συμμόρφωση του οχήματος 7ότι η εναρμόνιση της εμφάνισης και του περιεχομένου της άδειας κυκλοφορίας θα διευκολύνει την ταξινόμηση οχημάτων που ήταν προηγουμένως ταξινομημένα σε άλλο κράτος μέλος και θα συμβάλει στην ορθή λειτουργία της εσωτερικής αγοράς 7ότι η έκδοση άδειας κυκλοφορίας σε δύο μέρη, εκ των οποίων το δεύτερο θα χρησιμοποιείται αποκλειστικά για την ταξινόμηση του οχήματος, θα διευκολύνει τον έλεγχο των στοιχείων κατόχου του οχήματος, συμβάλλοντας έτσι σε βελτίωση της λειτουργίας της εσωτερικής αγοράς 7ότι ορισμένα κράτη μέλη χρησιμοποιούν ένα σύστημα οδικών ελέγχων που βασίζεται σε άμεση πρόσβαση στο εθνικό μητρώο οχημάτων, σύστημα το οποίο, προς εξασφάλιση μεταξύ άλλων της τήρησης της οδηγίας 91/439/ΕΟΚ σχετικά με την άδεια οδήγησης, απαιτεί μόνο να φέρει ο οδηγός οχήματος ταξινομημένου σε ένα κράτος μέλος την άδεια κυκλοφορίας 7 ότι συνεπώς η έκδοση μιας άδειας κυκλοφορίας στα εν λόγω κράτη μέλη μπορεί να περιορίζεται σε ένα μόνο εκ των δύο μερών από τα οποία αποτελείται η άδεια,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η παρούσα οδηγία αφορά τα έγγραφα που εκδίδονται από τα κράτη μέλη στο πλαίσιο ταξινόμησης μηχανοκίνητων οχημάτων και των υπ' αυτών ρυμουλκουμένων, έτσι όπως ορίζονται στο άρθρο 2.Άρθρο 2 Για τους σκοπούς της παρούσας οδηγίας:- «μηχανοκίνητο όχημα»: σημαίνει όχημα μηχανικώς κινούμενο που καλύπτεται από τον ορισμό του άρθρου 1 και του παραρτήματος IIA της οδηγίας 70/156/ΕΟΚ έτσι όπως τροποποιήθηκε (2), καθώς και του άρθρου 1 της οδηγίας 92/61/ΕΟΚ,- «ρυμουλκούμενο»: σημαίνει όχημα μη αυτοπροωθούμενο το οποίο έχει σχεδιαστεί και κατασκευαστεί για να ρυμουλκείται από μηχανοκίνητο όχημα,- «ταξινόμηση»: είναι η υπό των αρμοδίων αρχών κράτους μέλους χορήγηση ενός αριθμού ταξινόμησης ή εγγραφής, βάσει του οποίου αναγνωρίζεται το όχημα και ο κάτοχός του κατά την οδική κυκλοφορία,- «άδεια κυκλοφορίας»: είναι το έγγραφο με το οποίο πιστοποιείται ότι το όχημα έχει ταξινομηθεί σε ένα κράτος μέλος.Άρθρο 3 1. Κατά την ταξινόμηση μηχανοκίνητου οχήματος ή ρυμουλκουμένου, τα κράτη μέλη εκδίδουν άδεια κυκλοφορίας η οποία περιλαμβάνει δύο μέρη, που ακολουθούν τα υποδείγματα των παραρτημάτων Ι και ΙΙ.2. Τα κράτη μέλη μπορούν να εκδίδουν άδεια κυκλοφορίας η οποία να περιλαμβάνει μόνο το μέρος Ι (υπόδειγμα του παραρτήματος Ι) για την κυκλοφορία οχήματος στην εθνική τους επικράτεια εάν διαθέτουν σύστημα πρόσβασης στο εθνικό μητρώο οχημάτων, σε περιπτώσεις οδικών ελέγχων.3. Κατά την ταξινόμηση μηχανοκίνητου οχήματος ή ρυμουλκουμένου που ήταν προηγουμένως ταξινομημένα σε άλλο κράτος μέλος, οι αρμόδιες αρχές του κράτους μέλους της νέας ταξινόμησης επιστρέφουν την προηγούμενη άδεια κυκλοφορίας στις αρχές του κράτους μέλους που την είχε εκδώσει.Άρθρο 4 Για τους σκοπούς της παρούσας οδηγίας, η άδεια κυκλοφορίας που εκδίδεται από ένα κράτος μέλος αναγνωρίζεται από τα λοιπά κράτη μέλη.Άρθρο 5 1. Για τους σκοπούς της αναγνώρισης οχήματος και του κατόχου αυτού κατά την οδική κυκλοφορία, τα κράτη μέλη μπορούν να απαιτούν να φέρει ο οδηγός του οχήματος την αντίστοιχη άδεια κυκλοφορίας/μέρος Ι.2. Κατά τη νέα ταξινόμηση οχήματος που ήταν προηγουμένως ταξινομημένο σε άλλο κράτος μέλος, τα κράτη μέλη απαιτούν να υποβάλλονται και τα δύο μέρη της άδειας κυκλοφορίας, εφόσον είχαν εκδοθεί.Άρθρο 6 Τυχόν τροπολογίες απαραίτητες για προσαρμογή των παραρτημάτων στην τεχνική πρόοδο εγκρίνονται σύμφωνα με τη διαδικασία του άρθρου 7.Άρθρο 7 1. Η Επιτροπή επικουρείται από επιτροπή της οποίας η συγκρότηση προβλέπεται στην οδηγία 96/. . ./ΕΚ περί τροποποιήσεως της οδηγίας 91/439/ΕΟΚ σχετικά με την άδεια οδήγησης 7 η εν λόγω επιτροπή - «επιτροπή» στο εξής - αποτελείται από αντιπροσώπους των κρατών μελών και από έναν αντιπρόσωπο της Επιτροπής ως πρόεδρο.2. Ο αντιπρόσωπος της Επιτροπής υποβάλλει στην επιτροπή σχέδιο των προς λήψη μέτρων. Η επιτροπή διατυπώνει γνώμη επί του σχεδίου αυτού μέσα σε ορισμένη προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα της υπόθεσης. Η γνώμη εκδίδεται με την πλειοψηφία του άρθρου 148 παράγραφος 2 της συνθήκης για τις περιπτώσεις αποφάσεων του Συμβουλίου επί προτάσεων της Επιτροπής. Οι ψήφοι των αντιπροσώπων των κρατών μελών στο πλαίσιο της επιτροπής σταθμίζονται όπως προβλέπεται στο ίδιο ως άνω άρθρο 148. Ο πρόεδρος δεν ψηφίζει.3. Η Επιτροπή εκδίδει μέτρα που έχουν άμεση εφαρμογή. Εντούτοις, εάν τα μέτρα αυτά δεν είναι σύμφωνα με τη γνώμη της επιτροπής, διαβιβάζονται αμέσως από την Επιτροπή στο Συμβούλιο.4. Σε μια τέτοια περίπτωση, η Επιτροπή αναβάλλει την εφαρμογή των μέτρων για χρονικό διάστημα που καθορίζεται σε κάθε νομοθετική πράξη η οποία εκδίδεται από το Συμβούλιο 7 το χρονικό αυτό διάστημα δεν μπορεί σε καμία περίπτωση να υπερβαίνει τους τρεις μήνες αφότου γίνει η διαβίβαση των μέτρων.Αποφασίζοντας με ειδική πλειοψηφία, το Συμβούλιο ενδέχεται να καταλήξει σε διαφορετική απόφαση εντός της προθεσμίας που προβλέπεται σύμφωνα με το προηγούμενο εδάφιο.Άρθρο 8 1. Κατόπιν διαβουλεύσεων με την Επιτροπή, και το αργότερο έως την 1η Ιουλίου 1998, τα κράτη μέλη εκδίδουν τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς την παρούσα οδηγία από 1ης Ιουλίου 1999.2. Μνεία σχετική με την παρούσα οδηγία προστίθεται στις ως άνω διατάξεις από τη στιγμή που θα εκδοθούν από τα κράτη μέλη ή μόλις δημοσιευθούν επίσημα. Η μεθόδευση της εν λόγω μνείας επαφίεται στα κράτη μέλη.3. Τα κράτη μέλη διαβιβάζουν στην Επιτροπή τα κείμενα των διατάξεων εθνικής νομοθεσίας που εκδίδουν στο πλαίσιο της παρούσας οδηγίας και τα υποδείγματα της άδειας κυκλοφορίας που εγκρίνουν σύμφωνα με τις διατάξεις των παραρτημάτων Ι και ΙΙ.Άρθρο 9 Τα κράτη μέλη καθιερώνουν ένα σύστημα ποινών για παραβιάσεις της εθνικής νομοθεσίας η οποία θεσπίζεται στο πλαίσιο της παρούσας οδηγίας, και μεριμνούν για την εφαρμογή των εν λόγω ποινών. Οι ποινές είναι πραγματικές, αναλογικές και αποτρεπτικές. Το αργότερο έως την 1η Ιουλίου 1998 τα κράτη μέλη κοινοποιούν στην Επιτροπή τις σχετικές διατάξεις 7 κοινοποιούν επίσης το συντομότερο δυνατόν τυχόν μεταγενέστερες αλλαγές.Άρθρο 10 Τα κράτη μέλη αλληλοβοηθούνται στην εφαρμογή της παρούσας οδηγίας και, εφόσον παραστεί ανάγκη, ανταλλάσσουν πληροφορίες σχετικά με τις άδειες κυκλοφορίας που εκδίδουν.Άρθρο 11 Η παρούσα οδηγία τίθεται σε ισχύ την επομένη της δημοσίευσής της.Άρθρο 12 Η παρούσα οδηγία απευθύνεται στα κράτη μέλη.(1) ΕΕ αριθ. L 237 της 24. 8. 1991, σ. 1.(2) Οδηγία 92/53/ΕΟΚ της 18ης Ιουνίου 1992, ΕΕ αριθ. L 225 της 10. 8. 1992, σ. 1.ΠΑΡΑΡΤΗΜΑ I ΔΙΑΤΑΞΕΙΣ ΠΟΥ ΔΙΕΠΟΥΝ ΤΗΝ ΑΔΕΙΑ ΚΥΚΛΟΦΟΡΙΑΣ ΜΕΡΟΣ I I. Οι μέγιστες διαστάσεις του εντύπου της άδειας κυκλοφορίας δεν πρέπει να υπερβαίνουν τις διαστάσεις Α4 (210Χ297 mm).II. Το χρησιμοποιούμενο χαρτί πρέπει να προστατεύεται έναντι των κινδύνων πλαστογράφησης με τη χρήση δύο τουλάχιστον από τις παρακάτω τεχνικές:- γραφικά,- υδατόσημο,- ίνες φθορισμού,- έκτυπα φθορισμού.III. Η άδεια κυκλοφορίας/μέρος I μπορεί να αποτελείται από περισσότερες της μιας σελίδες. Τα κράτη μέλη καθορίζουν τον αριθμό των σελίδων αναλόγως των πληροφοριών που περιέχονται στο έγγραφο και της τυπογραφικής διάταξης των σελίδων.IV. Στην πρώτη σελίδα της άδειας κυκλοφορίας/μέρος I αναγράφονται:- το κράτος μέλος που εκδίδει την άδεια κυκλοφορίας/μέρος I,- το διακριτικό σήμα του κράτους μέλους που εκδίδει την άδεια κυκλοφορίας/μέρος I 7 τα διακριτικά σήματα των κρατών μελών έχουν ως εξής:>ΘΕΣΗ ΠΗΝΑΚΑ>- η αρμόδια αρχή,- οι λέξεις «άδεια κυκλοφορίας/μέρος I», τυπωμένες με κεφαλαία γράμματα στη γλώσσα ή τις γλώσσες του κράτους μέλους που εκδίδει την άδεια κυκλοφορίας 7 οι ίδιες λέξεις εμφαίνονται παρακάτω με μικρούς χαρακτήρες στις υπόλοιπες γλώσσες της Ευρωπαϊκής Κοινότητας,- οι λέξεις «Ευρωπαϊκή Κοινότητα», στη γλώσσα ή τις γλώσσες του κράτους μέλους που εκδίδει την άδεια κυκλοφορίας/μέρος I,- ο αριθμός του εγγράφου.V. Η άδεια κυκλοφορίας/μέρος I εμφαίνει επίσης τα ακόλουθα δεδομένα, με τον αντίστοιχο κωδικό:A - αριθμός ταξινόμησηςB - ημερομηνία πρώτης ταξινόμησηςC - κάτοχος της άδειας κυκλοφορίας:C1 - επώνυμοC2 - μικρό όνομα ή ονόματαC3 - διεύθυνση στο κράτος μέλος ταξινόμησης κατά τη στιγμή έκδοσης του εγγράφουD - όχημα:D1 - κατασκευαστής/εμπορική επωνυμίαD2 - τύποςE - αριθμός αναγνώρισης οχήματοςF - μέγιστο βάρος έμφορτου οχήματος:F1 - τεχνικώς επιτρεπτό (σε kg), εξαιρούνται οι μοτοσυκλέτεςG - βάρος του οχήματος μαζί με το αμάξωμα και με τη ζευκτήρια διάταξη σε περίπτωση ρυμουλκούντος οχήματος, σε τάξη πορείας (kg)H - διάρκεια ισχύος (εφόσον δεν είναι απεριόριστη)I - ημερομηνία ταξινόμησηςM - αριθμός έγκρισης τύπουR - κινητήραςR1 - κυλινδρισμός (σε cm³) προκειμένου για μοτοσυκλέτεςR2 - μέγιστη ωφέλιμη ισχύς (σε kW) προκειμένου για μοτοσυκλέτεςS - ισχύς/βάρος (σε kW/kg): R2/G προκειμένου για μοτοσυκλέτεςU - αριθμός θέσεων για καθημένους, του οδηγού συμπεριλαμβανομένου.VI. Η άδεια κυκλοφορίας/μέρος I μπορεί ακόμη να εμφαίνει τα ακόλουθα δεδομένα, με τον αντίστοιχο κωδικό:F - μέγιστο βάρος έμφορτου οχήματος:F2 - οχήματος σε κυκλοφορία στο κράτος μέλος ταξινόμησης (σε kg)F3 - συνδυασμού σε κυκλοφορία στο κράτος μέλος ταξινόμησης (σε kg)J - κύριος ή κάτοχος του οχήματος:J1 - επώνυμοJ2 - μικρό όνομα ή ονόματαJ3 - διεύθυνση στο κράτος μέλος ταξινόμησης κατά τη στιγμή έκδοσης του εγγράφουL - κατηγορία του οχήματοςN - αριθμός αξόνωνO - μεταξόνιο (σε mm)P - κατανομή του τεχνητώς επιτρεπτού μέγιστου βάρους έμφορτου οχήματος μεταξύ των αξόνων:P1 - άξονας 1 (σε kg)P2 - άξονας 2 (σε kg)P3 - άξονας 3 (σε kg)Q - μέγιστο βάρος ρυμουλκουμένου, τεχνικώς αποδεκτό:Q1 - με συστήματα πέδησης (σε kg)Q2 - χωρίς συστήματα πέδησης (σε kg)R - κινητήρας:R1 - μέγιστος κυλινδρισμός (σε cm³)R2 - μέγιστη καθαρή ισχύς (σε kW)R3 - ονομαστική ταχύτητα (ανά λεπτό)R4 - καύσιμοT - χρώμα του οχήματοςV - μέγιστη ταχύτητα (km/h)W - στάθμη θορύβου:W1 - εν στάσει [σε dB/(A)]W2 - στροφές του κινητήρα (ανά λεπτό)W3 - εν κινήσει [σε dB(A)]X - καυσαέρια:X1 - CO (σε g/km ή g/kWh)X2 - HC (σε g/km ή g/kWh)X3 - NOx (σε g/km ή g/kWh)X4 - HC + NOx (σε g/km)X5 - σωματίδια προκειμένου για ντήζελ (σε g/km ή g/kWh)X6 - διορθωμένος συντελεστής απορρόφησης προκειμένου για ντήζελ (ανά m-1)X7 - CO2 (σε g/km)X8 - συνδυασμένη κατανάλωση καυσίμου (σε l/100 km)Y - χωρητικότητα δεξαμενής καυσίμου (σε l).VII. Τα κράτη μέλη μπορούν να προσθέτουν στο μέρος I της άδειας κυκλοφορίας επιπλέον πληροφορίες μόνο εφόσον οι πληροφορίες αυτές εμφαίνονται στο έγγραφο έγκρισης του οχήματος σύμφωνα με την οδηγία 70/156/ΕΟΚ ή μπορούν να προκύψουν εξ αυτής με απλό υπολογισμό.ΠΑΡΑΡΤΗΜΑ II ΔΙΑΤΑΞΕΙΣ ΠΟΥ ΔΙΕΠΟΥΝ ΤΗΝ ΑΔΕΙΑ ΚΥΚΛΟΦΟΡΙΑΣ ΜΕΡΟΣ II I. Οι μέγιστες διαστάσεις του εντύπου της άδειας κυκλοφορίας δεν πρέπει να υπερβαίνουν τις διαστάσεις Α4 (210Χ297 mm).II. Το χρησιμοποιούμενο χαρτί πρέπει να προστατεύεται έναντι των κινδύνων πλαστογράφησης με τη χρήση δύο τουλάχιστον από τις παρακάτω τεχνικές:- γραφικά,- υδατόσημο,- ίνες φθορισμού,- έκτυπα φθορισμού.III. Η άδεια κυκλοφορίας/μέρος II μπορεί να αποτελείται από περισσότερες της μιας σελίδες. Τα κράτη μέλη καθορίζουν τον αριθμό των σελίδων αναλόγως των πληροφοριών που περιέχονται στο έγγραφο και της τυπογραφικής διάταξης των σελίδων.IV. Στην πρώτη σελίδα της άδειας κυκλοφορίας/μέρος II αναγράφονται:- το κράτος μέλος που εκδίδει την άδεια κυκλοφορίας/μέρος II,- το διακριτικό σήμα του κράτους μέλους που εκδίδει την άδεια κυκλοφορίας/μέρος II 7 τα διακριτικά σήματα των κρατών μελών έχουν ως εξής:>ΘΕΣΗ ΠΗΝΑΚΑ>- η αρμόδια αρχή,- οι λέξεις «άδεια κυκλοφορίας/μέρος II», τυπωμένες με κεφαλαία γράμματα στη γλώσσα ή τις γλώσσες του κράτους μέλους που εκδίδει την άδεια κυκλοφορίας 7 οι ίδιες λέξεις εμφαίνονται παρακάτω με μικρούς χαρακτήρες στις υπόλοιπες γλώσσες της Ευρωπαϊκής Κοινότητας,- οι λέξεις «Ευρωπαϊκή Κοινότητα», στη γλώσσα ή τις γλώσσες του κράτους μέλους που εκδίδει την άδεια κυκλοφορίας/μέρος II,- ο αριθμός του εγγράφου.V. Η άδεια κυκλοφορίας/μέρος II εμφαίνει επίσης τα ακόλουθα δεδομένα, με τον αντίστοιχο κωδικό:A - αριθμός ταξινόμησηςB - ημερομηνία πρώτης ταξινόμησηςD - όχημα:D1 - κατασκευαστής/εμπορική επωνυμίαD2 - τύποςE - αριθμός αναγνώρισης οχήματοςM - αριθμός έγκρισης τύπου.VI. Η άδεια κυκλοφορίας/μέρος II μπορεί ακόμη να εμφαίνει τα ακόλουθα δεδομένα, με τον αντίστοιχο κωδικό:J - κύριος ή κάτοχος του οχήματος:J1 - επώνυμοJ2 - μικρό όνομα ή ονόματαJ3 - διεύθυνση στο κράτος μέλος ταξινόμησης κατά τη στιγμή έκδοσης του εγγράφουK - νέος κύριος ή κάτοχος του οχήματοςK1 - επώνυμοK2 - μικρό όνομα ή ονόματαK3 - διεύθυνσηK4 - ημερομηνία και υπογραφή του προηγούμενου κυρίου ή κατόχουL - κατηγορία του οχήματος.VII. Τα κράτη μέλη μπορούν να προσθέτουν στο μέρος II της άδειας κυκλοφορίας επιπλέον πληροφορίες μόνο εφόσον οι πληροφορίες αυτές εμφαίνονται στο έγγραφο έγκρισης του οχήματος σύμφωνα με την οδηγία 70/156/ΕΟΚ ή μπορούν να προκύψουν εξ αυτής με απλό υπολογισμό.